La pel·lícula ha estat descrita com «una carta d'amor a periodistes a la corresponsalia d'un diari dels Estats Units en una ciutat francesa fictícia del segle XX», centrada en tres línies argumentals. Dona vida a un reguitzell de rondalles publicades a l'epònim "The French Dispatch", establert a la ciutat fictícia francesa Ennui-sur-Blasé. La pel·lícula està inspirada per l'estima d'Anderson al "The New Yorker" i alguns dels personatges i esdeveniments de la pel·lícula estan basats en equivalents de la revista a la vida real. Una de les tres línies argumentals se centra en les protestes estudiantils del maig de 1968, inspirada per l'article de dues parts de Mavis Gallant «The Events in May: A Paris Notebook». Una altra, en què apareix el personatge d'Adrien Brody Julien Cadazio, està basada en «The Days of Duveen», un article de sis parts sobre el marxant d'art Joseph Duveen. També explica la història d'un xef que va resoldre un cas d'assassinat. La pel·lícula narra la història d'aquesta revista al llarg de cinc dècades, entre el 1925 i el 1975.